laion/Wikipedia-Exotic huggingface dataset:
მიგელ ოვიედო

მიგელ ანხელ ოვიედო (ესპ. Miguel Ángel Oviedo; დ. 12 ოქტომბერი, 1950, კორდოვა, არგენტინა) — არგენტინელი ფეხბურთელი, ნახევარმცველი. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. საკლუბო კარიერის განმავლობაში თამაშობდა სხვადასხვა არგენტინულ საფეხბურთო კლუბებში. მათ შორის ყველაზე დიდ წარმატებას „ინდეპენდიენტეს“ რიგებში გამოსვლისას აღწევს. ამ კლუბთან ერთად 1983 წელს — არგენტინის პრიმერის მეტროპოლიტანოს ჩემპიონატის, ხოლო 1984 წელს — ლიბერტადორესის თასის გათამაშების გამარჯვებული ხდება. 1975–1979 წლებში არგენტინის ეროვნული ნაკრების შემადგენლობაში 6 შეხვედრა ჩაატარა, რომლის მაისურით პირველად 1975 წლის 20 ივნისს, ბოლივიის ეროვნული ნაკრების წინააღმდეგ კორნელიო საავედრას თასზე გამართულ შეხვედრაში გამოვიდა მინდორზე. არგენტინელებმა თამაში ასეთი შემადგენლობით დაიწყეს: კიროგა, პავონი, ოკანიო, კარდენასი, ასტესიანო, არდილესი, ალდერეტე, ლუის გალვანი, ვილა, ვალენსია და მიგელ ოვიედო. მატჩი კოჩაბამბაში გაიმართა და არგენტინელთა გამარჯვებით, ანგარიშით 2–1 დასრულდა. ეროვნული ნაკრების რიგებში უკანასკნელად 1979 წლის 29 მაისს, ირლანდიის ეროვნული ნაკრების წინააღმდეგ გაეროს ბავშვთა ფონდის ეგიდით გამართულ საერთაშორისო ამხანაგურ არაოფიციალურ საქველმოქმედო შეხვედრაში გამოვიდა მინდორზე. არგენტინელებმა თამაში ასეთი შემადგენლობით დაიწყეს: ფილოლი, ოლგინი, ტარანტინი, ენსო ტროსერო, ხუან ბარბასი, მიგელ ოვიედო, ვალენსია, ჰაუსმანი, ნორბერტო ოუტესი, უგო პეროტი, ოსვალდო რინალდი და უგო ვილიავერდე. მატჩი დუბლინში, „ლენსდაუნ როუდზე“ გაიმართა და ფრედ, ანგარიშით 0–0 დასრულდა. (1) (2) ინდეპენდიენტე მეტროპოლიტანო: 1983 ლიბერტადორესის თასი: 1984 არგენტინა მსოფლიო ჩემპიონი: 1978 კაკაბაძე, მიხეილ (1979). არგენტინის ცის ქვეშ. თბილისი: საქ. კპ ცკ-ის გამ-ბა.  ფანჯიკიძე, გურამ (1979). არგენტინა, არგენტინა!. თბილისი: გამ-ბა საბჭ. საქართველო.  Glanville, Brian (2018). The Story of the World Cup. London: Faber.  ISBN 9780571325566 Robinson, Michael; Hope-Smith, R. G., Soccer: The International Line-ups & Statistics Series; Argentina 1971-1997, Cleethorpes: Soccer Books Ltd, 1998. Tournaments · Players & Coaches · Miguel Oviedo SALE CHAT - Con Miguel Oviedo FIFA World Cup 1978 · Scribd · RSSSF · FIFA World Cup 1978 Planet World Cup · FIFA World Cup 1978 · Argentina's World Cup squad 1978 ↑ Argentine Squads in the World Cups (World Cup 1978) ↑ 43 campeones del mundo. El mapa demográfico del fútbol argentino. დაარქივებულია ორიგინალიდან — 2021-02-14. ციტირების თარიღი: 2022-04-18. ↑ Argentina National Team Players 1964-1998: OVIEDO Miguel Angel ↑ Miguel Angel Oviedo International matches (1975–1979) ↑ Miguel Angel Oviedo // Futbolistas ↑ Ireland - International Results // RSSSF ↑ Bolivia 1–2 Argentina, 20 June 1975 ↑ Argentina 2–1 Peru, 19 March 1978 ↑ Uruguay 2–0 Argentina, 25 April 1978 ↑ Argentina 6–0 Peru, 21 June 1978 ↑ Italy 2–2 Argentina, 26 May 1979 ↑ Rep. of Ireland 0–0 Argentina, 29 May 1979 // 11v11 ↑ Copa Cornelio Saavedra (Jun 27. Bolivia 1-2 Argentina) ↑ Copa Ramón Castilla 1978 (19 Mar. Argentina 2-1 Peru) ↑ Miguel Ángel Oviedo // Pes Miti del Calcio ↑ FIFA World Cup Argentina // FIFA
მესტალია

მესტალია (ესპ. Estadio de Mestalla) — საფეხბურთო სტადიონის ესპანეთის ქალაქ ვალენსიაში, საფეხბურთო კლუბ „ვალენსიას“ საშინაო არენა. 1922 წელს ს.კ. ვალენსიის პრეზიდენტმა რამონ ლეონარტემ ვალენსიის ცენტრში მიწის ნაკვეთი შეიძინა და სტადიონის მშენებლობა დაიწყო. ერთ-ერთი ინფორმაციით, არენის მშენებლობისთვის თანხა კლუბის ერთგულმა გულშემატკივარმა გადარიცხა, რადგან თვითონ „ვალენსიას“ იმ დროს სტადიონის ასაშენებლად საკმარისი სახსრები არ ჰქონდა. ფულის დაზოგვის მიზნით, ტრიბუნები ხისგან გაკეთდა, ხოლო მოედანს საფარი არ ჰქონდა. მესტალიის მშენებლობა 1923 წელს დასრულდა. მისი პროექტის შემქმნელია ვალენსიელი არქიტექტორი ფრანსისკო ალმენარ კინსა. შემდგომში სტადიონმა ექვსჯერ განიცადა რეკონსტრუქცია, მალე არენას გაუკეთეს ბუნებრივი საფარი და ტრიბუნებიც გამოუცვალეს. ესპანეთის სამოქალაქო ომის დროს სტადიონი მთლიანად დაინგრა, მის შეკეთებას რამდენიმე თვე დასჭირდა. 1969 წლის 23 აგვისტოს ს.კ. ვალენსიის დირექტორთა ყრილობაზე გადაწყვიტეს სტადიონისთვის ახალი სახელი დაერქმიათ ლუის კასანოვას პატივსაცემად, რომელიც ითვლება კლუბის ისტორიაში ყველაზე წარმატებულ პრეზიდენტად. 1994 წელს თვითონ კასანოვას თხოვნით სტადიონს ძველი სახელი დაუბრუნდა. სტადიონის უკანასკნელი მასშტაბური რეკონსტრუქცია დასრულდა 2001 წელს, „ვალენსიისა“ და „მანჩესტერ იუნაიტედის“ დაპირისპირებისთვის (0-0) ჩემპიონთა ლიგის ფარგლებში იგი უკვე მზად იყო. 1982 წელს არენამ მსოფლიო ჩემპიონატის მატჩებს უმასპინძლა. ქვემოთ მოცემულია 1982 წლის მუნდიალის მატჩები, რომლებსაც უმასპინძლა მესტალიამ: ↑ Estadio Mestalla. დაარქივებულია ორიგინალიდან — 2015-08-30. ციტირების თარიღი: 2018-02-11. ↑ Extra stadium info – Mestalla.
თბილისის კონტრტერორისტული სპეცოპერაცია (2017)

თბილისის კონტრტერორისტული სპეცოპერაცია (2017) — საქართველოში, კერძოდ თბილისში ჩატარებული სპეცოპერაცია, რომლის მთავარი მიზანი უკანონოდ შეიარაღებული დაჯგუფების განეიტრალება იყო. სპეცოპერაცია 17 საათი გაგრძელდა. სპეცოპერაციის მიმდინარებისას დააკავეს ერთი ადამიანი, სამი ტერორისტი მოკლეს. საქართველოს უსაფრთხოების სამსახურში დადასტურდა „ისლამური სახელმწიფოს“ ჩეჩენი ლიდერის, აჰმედ ჩატაევის სიკვდილი. გავრცელებული ვერსიით, მან სპეცოპერაციის მსვლელობისას თავი აიფეთქა. სამართალდამცველებსა და ტერორიზმში ეჭვმიტანილებს შორის შეტაკებისას ერთი სპეცრაზმელი, ვანო გოლოშვილი დაიღუპა. ოთხი სამართალდამცველი დაიჭრა. ↑ ცნობილია, ვინ დააკავეს და ვინ მოკლეს გაბრიელ სალოსის ქუჩაზე სპეცოპერაციის დროს. დაარქივებულია ორიგინალიდან — 2018-09-07. ციტირების თარიღი: 2018-02-11. ↑ თურქული პრესა თბილისში ჩატაევის მოკვლის შესახებ წერს.[მკვდარი ბმული]
ექვთიმე ღვთისკაცი (ფილმი)

ექვთიმე ღვთისკაცი — რეჟისორ ნიკოლოზ ხომასურიძის ისტორიულ-ბიოგრაფიული ფილმი. პრემიერა გაიმართა 2018 წლის 20 იანვარს. ფილმში მთავარ როლს ასრულებს მსახიობი რეზო ჩხიკვიშვილი. ყურადღება!  ქვემოთ მოყვანილია სიუჟეტის და/ან დასასრულის დეტალები. 1921 წლის თებერვალში, როდესაც საბჭოთა წითელი არმია შემოიჭრა საქართველოში, მთავრობამ გადაწყვიტა შეეკრიბათ სახაზინო ქონება და სამუზეუმო განძი და გაქცეულიყვნენ საფრანგეთში ემიგრაციაში. მათ სამუზეუმო განძის შეკრება დაავალეს ექვთიმე თაყაიშვილს და მის მცველად დანიშნეს. ფილმის სიუჟეტი ეხება ექვთიმე თაყაიშვილის (მსახიობი - რეზო ჩხიკვიშვილი) ურთულეს ცხოვრებასა და მოღვაწეობას, რომელიც ძირითადად მოიცავს მის მიერ 39 ყუთში განთავსებული საგანძურის დაცვისა და მისი დაბრუნების ისტორიას საფრანგეთში ემიგრაციის პერიოდში 1921-1945 წლებში. ფილმს თან გასდევს ექვთიმესა და მისი ულამაზესი მეუღლისა და თანამებრძოლის ნინო პოლტორაცკაიას (მსახიობი - ანა წერეთელი) სიყვარულის ამბავი. ექვთიმემ ისე დაიცვა ქართული საგანძური მსოფლიოს ცნობილი მუზეუმებისგან, მდიდარი კოლექციონერებისგან, სასამართლო დავების, კრიმინალებისა და ფაშისტებისგან, რომ გაუძლო ყველანაირ ცდუნებას და არასოდეს გადაუხვევია იმ უზენაესი ზნეობრივი პრინციპებისა და სამშობლოს სიყვარულისთვის, რომელიც მარადიულად რჩება ამ სამყაროში. „ექვთიმე ღვთისკაცი“ — კინოფილმების ინტერნეტ-მონაცემთა ბაზა (ინგლისური)
Blackpink

Blackpink (კორ. 블랙핑크, სტილიზებული მთავრული ასოებით ან როგორც BLɅϽKPIИK) — სამხრეთკორეული K-pop ჯგუფი, რომელიც შედგება ოთხი წევრისაგან. იგი დაფუძნებულია კომპანია YG Entertainment-ის მიერ, 2016 წელს. ჯისუ (지수) – ვოკალისტი ჯენი (제니) – რეპერი, ვოკალისტი როზე (로제) – ვოკალისტი, მოცეკვავე ლისა (리사) – მოცეკვავე, რეპერი, ვოკალისტი მთავარი სტატია: Blackpink-ის დისკოგრაფია. სტუდიური ალბომები The Album (2020) Born Pink (2022) მთავარი სტატია: Blackpink-ის საკონცერტო გამოსვლების სია. ტურნეები Blackpink Arena Tour (2018) In Your Area World Tour (2018–2020) Born Pink World Tour (2022–2023) ცალკეული კონცერტები Blackpink Japan Premium Debut Showcase (2017) 2019 Private Stage [Chapter 1] (2019) YG Palm Stage ― 2021 Blackpink: The Show (2021) Blackpink: The Virtual (2022) Blackpink House (2018) YG Future Strategy Office (2018) Blackpink X Star Road (2018) Blackpink Diaries (2019) 24/365 with Blackpink (2020) Blackpink: Light Up the Sky (2020) Blackpink: The Movie (2021) Born Pink Memories (2022) ↑ Cameo in the first episode. შეგიძლიათ იხილოთ მედიაფაილები თემაზე „Blackpink“ ვიკისაწყობში. ოფიციალური საიტი BLACKPINK Facebook-ზე BLACKPINK Instagram-ზე BLACKPINK Twitter-ზე ↑ Polydor Records Artists. ციტირების თარიღი: September 16, 2023 ↑ 2.0 2.1 2.2 2.3 Vincent, Brittany. Everything To Know About Blackpink (Before They're in Your Area) (February 12, 2019). დაარქივებულია ორიგინალიდან — ოქტომბერი 5, 2020. ციტირების თარიღი: September 5, 2020 ↑ [공식] 블랙핑크 첫 리얼리티 '블핑하우스', 1월6일 첫방...12회 방송 [[Official] Blackpink's first reality show 'Blackpink House', first episode aired on January 6... 12 episodes] (კორეული). დაარქივებულია ორიგინალიდან — September 16, 2020. ციტირების თარიღი: January 5, 2018. ↑ 'YG전자' 승리가 이끈 YG 셀프디스, B급유머 폭발..박봄·남태현 등장(종합)[Oh!쎈 리뷰] ko (October 5, 2018). ციტირების თარიღი: October 5, 2018 ↑ 블랙핑크, 새 단독 리얼리티 론칭...팬들과 적극 소통한다 ko (June 13, 2020). ციტირების თარიღი: June 13, 2020 ↑ Lowry, Brian. (October 14, 2020) 'Blackpink: Light Up the Sky' shines brightest when it humanizes the K-pop group en. ციტირების თარიღი: October 1, 2023 ↑ Dong, Sun-hwa. (June 16, 2021) 'BLACKPINK THE MOVIE' to hit local theaters in August. The Korea Times. ციტირების თარიღი: June 16, 2021 ↑ Bowenbank, Starr (December 1, 2022). „BLACKPINK Reflects on 'Born Pink' Era With 'Born Pink Memories': See the Teaser“. Billboard. დაარქივებულია ორიგინალიდან — December 1, 2022. ციტირების თარიღი: December 1, 2022.
ბუზავეთის ეკლესია

ბუზავეთის ეკლესია — ერთნავიანი ეკლესია საქართველოში, სოფელ ბუზავეთში, ახალქალაქის მუნიციპალიტეტში, ახალქალაქიდან 11 კმ-ის დაშორებით. თარიღდება VI-VII საუკუნეებით. მდებარეობს ზღვის დონიდან 1950 მეტრზე. კედლის წყობაში ჩართულია ძველი სტელის სვეტების ფრაგმენტები. მის მახლობლად სტელების სანახევროდ მიწაში ჩაფლული ორი ბაზაა. ერთ-ერთი მათგანი მოწითალო ტუფისგანაა გამოკვეთილი და შემკულია ჯვრის და ადამიანების გამოსახულებებით. ჯავახიშვილი გ., სტელის ბაზა სოფელ ბუზავეთიდან, «ძეგლის მეგობარი», 1989, №2; ენციკლოპედია „საქართველო“, ტ. 1, თბ., 1997. — გვ. 439. ბუზავეთის ეკლესია[მკვდარი ბმული]
ვანდა მეტროპოლიტანო (სტადიონი)

ესტადიო ვანდა მეტროპოლიტანო — საფეხბურთო სტადიონი ესპანეთის დედაქალაქ მადრიდში. მადრიდის „ატლეტიკოს“ საშინაო არენა. სტადიონის სახელი უკავშირდება მის სპონსორს, ვანდა ჯგუფს, რომელიც ს.კ. ატლეტიკოს აქციების 20 პროცენტს ფლობს, ხოლო სტადიონის სპონსორი მინიმუმ მომდევნო ხუთი წლის განმავლობაში იქნება. თავდაპირველად არენა გაიხსნა 1994 წლის 6 სექტემბერს როგორც მსუბუქი ათლეტიკის სტადიონი. იგი მაშინ მადრიდის ავტონომიური გაერთიანებას ეკუთვნოდა. 2002 წელს სტადიონი ქალაქ მადრიდის მფლობელობაში გადავიდა, 2008 წელს კი ს.კ. ატლეტიკომ მიაღწია შეთანხმებას, რომლის მიხედვითაც სტადიონის რეფორმირების პროექტის დასრულების შემდეგ იგი მას გადაეცემა 2017 წელს. პირველი მატჩი ვანდა მეტროპოლიტანოზე გაიმართა „ატლეტიკოსა“ და „მალაგას“ შორის 2017 წლის 16 სექტემბერს ესპანეთის პრიმერა დივიზიონის ფარგლებში. მასპინძლებმა 1-0 გაიმარჯვეს. 2019 წელს სტადიონზე უეფა-ს ჩემპიონთა ლიგის ფინალი გაიმართა. „ლივერპულმა“ 2-0 დაამარცხა „ტოტენჰემი“ და მეექვსედ დაეუფლა ჩემპიონთა ლიგის თასს. ↑ “El Wanda Metropolitano cuesta 310M€ y el Atleti ha puesto 170”. ↑ „Madrid to host UEFA Champions League Final 2019“. UFEA.com. Union of European Football Associations. 20 September 2017. ციტირების თარიღი: 20 September 2017.
ყაჯარების იმპერია

ყაჯარების დიანსტია ან ყაჯარების იმპერია (სპარს. سلسله قاجار, Selsele-ye Qājār) — სპარსული იმპერია 1789-1925 წლებში, რომელსაც თურქული წარმოშობის ყაჯარების სამეფო დინასტია მართავდა. იმპერიის ოფიციალური სახელი იყო ირანის უმაღლესი სახელმწიფო (სპარს. دولت علیّه ایران, Dolate Aliyye Iran). ყაჯარების ოჯახმა კონტროლი ირანზე 1794 წელს დაამყარა, მას შემდეგ, რაც ზენდების დინასტიის უკანასკნელი წარმომადგენელი ლუთფ ალი-ხანი ჩაანაცვლეს და აღადგინეს კონტროლი კავკასიის დიდ ნაწილზე. 1796 წელს დინასტიის დამაარსებელმა აღა-მაჰმად-ხან ყაჯარმა ადვილად დაიკავა მეშდედი, რითაც წერტილი დაუსვა აფშარიდების დინასტიის მმართველობასაც და ოფიციალურად მიიღო შაჰის ტიტული მას შემდეგ რაც სადამსჯელო ოპერაციები ჩაატარა ქართლ-კახეთის სამეფოში. გამოხატავდა ირანის ფეოდალური არისტოკრატიის ინტერესებს. ყაჯარების დინასტიის შაჰები ხელს უწყობდნენ ირანში უცხოური კაპიტალის შეჭრას, რაც ქვეყანას სანახევროდ კოლონიურ მდგომარეობაში აყენებდა. შაჰების თვითნებობამ და მძიმე უღელმა გამოიწვია მასობრივი სახალხო მოძრაობები, რამაც დაასუსტა დინასტიის ხელისუფლება და მოამზადა მისი დამხობის პირობები. 1907 წელს, ყაჯარების წარმომადგენელმა, მუჰამედ ალი შაჰმა, დაითხოვა პარლამენტი. 1925 წლის ოქტომბერში მეჯლისის გადაწყვეტილებით, 12 დეკემბრიდან ირანში ფეჰლევიანების დინასტია გაბატონდა. აღა-მაჰმად-ხანი (1794-1797) ფათალი-შაჰი (1797-1834) მუჰამედ-შაჰ ყაჯარი (1834-1848) ნასერ ალ-დინ შაჰი (1848-1896) მოზაფარ ალ-დინ შაჰი (1896-1907) მუჰამედ ალი შაჰი (1907-1909) აჰმედ შაჰ ყაჯარი (1909-1925) ქართული საბჭოთა ენციკლოპედია, ტ. 10, თბ., 1986. — გვ. 632. ვიკისაწყობში არის გვერდი თემაზე: ყაჯარების იმპერია The Qajar (Kadjar) Pages The International Qajar Studies Association დაარქივებული 2011-02-04 საიტზე Wayback Machine. Dar ol-Qajar დაარქივებული 2013-10-03 საიტზე Wayback Machine. Qajar Family Website Royal Ark-Qajar Website
ბაიკალი (აურგაზის რაიონი)

ბაკაევო (ბაშკ. Байкал) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. 2010 წლის მონაცემებით, სოფელში ცხოვრობს 53 ადამიანი. რაიონულ ცენტრ თოლბაზიდან დაშორებულია 15 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 53 კმ-ით. 2002 წლის აღწერის მიხედვით, მოსახლეობის უმრავლესობას თათრები შეადგენენ (95%). Совет муниципальных образований Республики Башкортостан. Баишево на портале «Генеалогия и Архивы» ↑ 1.0 1.1 Единый электронный справочник муниципальных районов Республики Башкортостан ВПН-2002 и 2009 ↑ https://02.rosstat.gov.ru/storage/mediabank/Численность%20населения%20по%20населенным%20пунктам%20Республики%20Башкортостан.pdf <a href="https://wikidata.org/wiki/Track:Q126723156"></a> ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
რისმაგ გორდეზიანი

რისმაგ ბენიამინის ძე გორდეზიანი (დ. 9 ივნისი, 1940, თბილისი, საქართველოს სსრ) — ქართველი მეცნიერი, პედაგოგი და ფილოლოგიის მეცნიერებათა დოქტორი. თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის სრული პროფესორი და თსუ-ის კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის დირექტორი. თბილისის საპატიო მოქალაქე (2021). რისმაგ გორდეზიანი დაიბადა 1940 წლის 9 ივნისს, საქართველოს სსრ-ის დედაქალაქ თბილისში. 1963 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. 1967–1976 წლებში იყო თბილისის სახელმწიფო უნივერსიტეტის კლასიკური ფილოლოგიის კათედრის დოცენტი. 1976–2006 წლებში კლასიკური ფილოლოგიის კათედრის პროფესორი. 1982–2006 წლებში თბილისის სახელმწიფო უნივერსიტეტის ხმელთაშუა ზღვის კულტურების კვლევის ლაბორატორიის ხელმძღვანელი. 1989–2006 წლებში კლასიკური ფილოლოგიის კათედრის გამგე და 1993–2006 წლებში ეკავა თბილისის სახელმწიფო უნივერსიტეტის პრორექტორი. 1997 წლიდან თბილისის სახელმწიფო უნივერსიტეტის კლასიკური ფილოლოგიის, ბიზანტინისტიკისა და ნეოგრეცისტიკის ინსტიტუტის დირექტორია, ხოლო 2006 წლიდან თბილისის სახელმწიფო უნივერსიტეტის სრული პროფესორია. 250-მდე სამეცნიერო ნაშრომის, მონოგრაფიებისა და 28 წიგნის ავტორი. ღირსების ორდენი (2003) საბერძნეთის ღირსების ორდენი. „საქართველოს და საკავშირო კომკავშირის პრემია“ მეცნიერების და ტექნიკის დარგში. თბილისის სახელმწიფო უნივერსიტეტის პირველი სამეცნიერო პრემია. კლასიკური ფილოლოგიის შესავალი, თბილისი: ლოგოსი, 2007. — გვ. 331, ISBN 978-9941-401-11-4. მითების სიბრძნე : დამხმ. სახელმძღვ. მოსწ., თბილისი: ლოგოსი, 2005. — გვ. 361, ISBN 99928-65-11-3. ბერძნული ლიტერატურა, თბილისი: ლოგოსი, 2002. — გვ. 568, ISBN 99928-65-88-1. ძველი და ახალი ბერძნული ენა : შედარებითი გრამატიკა, თბილისი: ლოგოსი, 2001. — გვ. 260, ISBN 99928-65-76-8. წინაბერძნული და ქართველური, თბილისი: თსუ, 1985. — გვ. 224. ენციკლოპედია „საქართველო“, ტ. 2, თბ., 2012. — გვ. 106-107. რისმაგ გორდეზიანი — საქართველოს ბიოგრაფიული ლექსიკონი ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ რისმაგ გორდეზიანი: გაზეთი „თბილისის უნივერსიტეტი“ ↑ გორდეზიანი რისმაგ. საქართველოს მეცნიერებათა აკადემიის საიტი. დაარქივებულია ორიგინალიდან — 23 მარტი, 2021. ციტირების თარიღი: 23 მარტი, 2021.
ბაკაევო (აურგაზის რაიონი)

ბაკაევო (ბაშკ. Баҡай) — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში. 2010 წლის მონაცემებით, სოფელში ცხოვრობს 20 ადამიანი. რაიონულ ცენტრ თოლბაზიდან დაშორებულია 13 კილომეტრით. უახლოესი რკინიგზის სადგურია ბელოე ოზერო, რომელიც დაშორებულია 43 კმ-ით. 2002 წლის აღწერის მიხედვით, მოსახლეობის უმრავლესობას თათრები შეადგენენ (71%). Совет муниципальных образований Республики Башкортостан. Баишево на портале «Генеалогия и Архивы» ↑ 1.0 1.1 Единый электронный справочник муниципальных районов Республики Башкортостан ВПН-2002 и 2009 ↑ https://02.rosstat.gov.ru/storage/mediabank/Численность%20населения%20по%20населенным%20пунктам%20Республики%20Башкортостан.pdf <a href="https://wikidata.org/wiki/Track:Q126723156"></a> ↑ Единый электронный справочник муниципальных районов Республики Башкортостан — приложение в формате Excel დაარქივებული 2016-03-04 საიტზე Wayback Machine. .
რუსეთის სახელმწიფო სოციალური უნივერსიტეტი

ფედერალური სახელმწიფო უმაღლესი საგანმანათლებლო ინსტიტუტი რუსეთის სახელმწიფო სოციალური უნივერსიტეტი — უმაღლესი სასწავლო დაწესებულება. რექტორი 2014 წლიდან - ნატალია პოჩინოკი. 1978 წელს შეიქმნა მოსკოვის უმაღლესი პარტიული სკოლა. 1991 — 2012 ვასილი ჟუკოვი - რუსეთის მეცნიერებათა აკადემიის აკადემიკოსი, რუსეთის ფედერაციის დამსახურებული მეცნიერი. 2012 - 2014 ლიდია ფედიაკინა - პედაგოგიური მეცნიერების დოქტორი, რუსეთის განათლების აკადემიის წევრ-კორესპონდენტი. სამსახურიდან გაათავისუფლეს განათლების მინისტრ, დიმიტრი ლივანოვის ბრძანებით. 2014 ალექსანდრე სალდატოვი - მოვალეობის შემსრულებელი. 2014-დან დღემდე ნატალია პოჩინოკი - ეკონომიკის დოქტორი, ასოცირებული პროფესორი. უნივერსიტეტის ვებ-გვერდი დაარქივებული 2018-02-21 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2018-03-19. ციტირების თარიღი: 2018-02-13.
TIFF

Tagged Image File Format (TIFF) — ციფრული გამოსახულების ფაილის ფორმატი. TIFF ფირმატი არის არა კომპრისირებული და წაკითხვადი ყველა პროგრამის მიერ რომელიც შეეხება მატრიცულ სურათებს TIFF-ის მრავალგანხრიანი ფორმატი: ის საშუალებას გვაძლევს მრავალოქტეტიანი მონაცემები ჩაიწეროს big endian და little endian ფორატში ის საშუალებას გვაძლევს განვახორციელოთ მრავალი ტიპის შეკუმშვა, მონაცემების დაკარგვით ან დაუკარგავად: brut, PackBits, LWZ, CCITT Fqx 3 და 4, JPEG. ის საშუალებას გვაძლევს გამოვიყენოთ მრავალი ტიპის შეკუმშვას მონაცემების დაკარგვით და დაუკარგავად. ის შეიცავს პიქსელების სხვადასხვა ტიპის კოდირებას 1-დან 64-მდე ბიტამდე. მონიშნული ან მოუნიშნავი ისევე როგორც მოძრავმძიმიანი ფორმატი 32 და 64 ბიტები განსაზღვრული IEEE-ში. იგი შეიცავს ბევრ ფერთა შეხამებას თეთრსა და შავს,მონოქრომულს, ნებისმიერი ზომის ფერად პოლიტრას RVB, YCbCR, CMJN, CIELab ის შეიცავს ბევრ შემკრელ ინფორმაციას ფერთა შეხამებისთვის ფერად ხელსაწყოებზე: correction gamma და ა.შ ის შეიცავს როგორც დაფიქსირებულ ასევე დაუფიქსირებელ სურათებს ყუთში,ალტერნატიულ სურათებს, სურათს ფაილში და ასიმეტრიულ ფორმებს ტექსტში. ამ მრავალგანხრიანი მეთოდით ხორციელდება TIFF-ის გამოყენება განსხვავებულ ფორმატში, ციფრული აპარატების სკანერებში ამობეჭდვის გავლით. ეს უპირატესობა გააჩნია TIFF-ს, რომ სხვა პროგრამებს არ ძალუძს ამ სურათების აფიშირება. შესაძლებელია შეიქმნას საკუთარი და ფარული გაფართოებები TIFF-ში. TIFF ფაილი იწყება ASCII-ის ორი სიმბოლოთი: MM big endian-ით და II little endian-ით. TIFF განვითარდა Microsoft-ისა და Aldus-ის მიერ. Aldus-ი გამოსყიდულ იქნა Adobe Systems-ების მიერ. ის ფლობს ტექსტის სპეციფიკაციებზე უფლებებს. დათარიღებულია 1992 წლის 3 ივნისით. მატრიცული სურათი JPEG PNG GIF TIFF-ის 6.0 ვერსიით (http://partners.adobe.com/public/developer/tiff/index.html დაარქივებული 2006-06-15 საიტზე Wayback Machine. (სპეციფიკაცია) LibbTIFF (http://www.remotesensing.org/libtiff/ დაარქივებული 2004-09-16 საიტზე Wayback Machine. ) Open Source library The Unofficial TIFF Home Page (http://www.awaresystems.be/imaging/tiff.html დაარქივებული 2006-05-22 საიტზე Wayback Machine. ) CVISION PdfCompressor (http://www.cvisiontech.com/pdf_compressor_31.html)
ჩაის მეთესლეობა

ჩაის მეთესლეობა — მემცენარეობის დარგი, რომლის ამოცანაა ჩაის მცენარის დარაიონებული ჯიშების თესლის მასობრივად გამრავლება. ჩაი ძირითადად თესლით მრავლდება, ამიტომ მაღალხარისხოვანი თესლის მისაღებად აშენებენ დარაიონებული სელექციური ჯიშების სათესლეებს, რომლებიც იზოლირებულია ჩაის საკრეფი პლანტაციებისაგან. სათესლე ნაკვეთზე ჩაის ფოთოლი არ იკრიფება, მცენარე იზრდება თავისუფლად, გაუსხლავად. კარგი მოვლის პირობებში მცენარე თესლს მე-4—მე-5 წელს იძლევა, ხოლო მე-7—მე-8 წელს იწყება სრული მსხმოიარობა. 1 ჰა ფოთოლსაკრეფი პლანტაციის გასაშენებლად საჭიროა 130-150 კგ თესლი. 1 ჰა-იდან შეიძლება მივიღოთ 1000-1500 კგ მაღალხარისხოვანი თესლი. 1987 წლისთვის საქართველოში მეჩაიეობის რაიონებში ჩაის სელექციური ჯიშების სათესლეები 240 ჰა-ზე იყო გაშენებული. კუტუბიძე ვ., ქართული საბჭოთა ენციკლოპედია, ტ. 11, თბ., 1987. — გვ. 73.
ჩაის მრეწველობა

ჩაის მრეწველობა — კვების მრეწველობის დარგი, რომელიც გამოიმუშავებს ბაიხაოსა და დაწნეხილ ჩაის, აგრეთვე ჩაის თხევადსა და მშრალ ნატურალურ კონცენტრატებს. ჩაის კულტურა საქართველოს ტერიტორიაზე XIX საუკუნის 40-იან წლებიდან გავრცელდა. 1913 წელს უკვე ფუნქციონირებდა 5 ფაბრიკა, რომლებმაც გამოიმუშავა 131 ტ ბაიხაოს ჩაი. ჩაის მრეწველობა საქართველოში საბჭოთა ხელისუფლების დამყარების შემდეგ განვითარდა. ომამდე ხუთწლედებში აშენდა მრავალი ჩაის ფაბრიკა. ძირითადი სახეობის პროდუქციის — შავი ბაიხაოს ჩაის — გარდა აითვისეს მწვანე ბაიხაოს ჩაის, ფილა ჩაისა და მწვანე აგურა ჩაის წარმოებაც. ოდიშარია გ., ქართული საბჭოთა ენციკლოპედია, ტ. 11, თბ., 1987. — გვ. 73.
ალბერიკ კლემანი

ალბერიკ კლემანი, სენიორი დე მეზი (ფრანგ. Albéric Clément, Seigneur de Mez) (დ. დაახ. 1165 — გ. 3 ივლისი, 1191, აკრი) — პირველი საფრანგეთის მარშალი. ალბერიკი რობერ III კლერმანის 6 შვილიდან უფროსი იყო. იგი მამაპაპეულ ციხესიმაგრეში იზრდებოდა გატინეს რეგიონში. 1180 წლიდან ალბერიკი საფრანგეთის მეფის ფილიპ II ოგიუსტის მრჩეველი და მინისტრი გახდა. 1190 წელს ფილიპ II-ემ ალბერიკ კლემანისათვის დააარსა სამხედრო წოდება საფრანგეთის მარშალი და იგი პირველი პირი იყო ვინც ამ რანგში აიყვანეს. ალბერიკი ფილიპ II-ეს ახლდა III ჯვაროსნულ ლაშქრობაში. 1191 წლის 3 ივლისს ქალაქ აკრის აღებისას ალბერიკ კლემანი მტრის მრავალრიცხოვან მებრძოლებთან შეტაკებაში დაიღუპა. 1204 წელს ალბერიკის ძმა ანრი I კლემანი საფრანგეთის მარშალი გახდა. სულ კლემანთა საგვარეულომ საფრანგეთს 4 მარშალი მისცა.
შორისდებული

შორისდებული — უცვლელი მეტყველების ნაწილი, რომელიც წარმოადგენს ადამიანის გრძნობის, განცდის, ნება-სურვილის გამომხატველ ბგერას, ბგერათა ჯგუფს ან სიტყვას. იგი განკერძოებით დგას წინადადების თავში, შუაში ან ბოლოში (იხმარება ცალკეც) და გამოიყოფა მძიმით (უჰ, რა მშვენიერი დილაა!) ან ძახილის ნიშნით (ბიჭოს! ეს რა ამბავია!). შორისდებულთან სასვენი ნიშანი არ დაისმის თუ იგი მიმართვას აძლიერებს ან სახელის მნიშვნელობით არის ნახმარი და წინადადების რომელიმე წევრის ფუნქციას ასრულებს (უი ჩემს თავს!). ქართული საბჭოთა ენციკლოპედია, ტ. 11, თბ., 1987. — გვ. 20.
ანასეულის სუპტროპიკული კულტურების და ჩაის მრეწველობის ინსტიტუტი

სუპტროპიკული კულტურების და ჩაის მრეწველობის ინსტიტუტი (მოძვ. ანასეულის ჩაის მრეწველობის საკავშირო სამეცნიერო-კვლევითი ინსტიტუტი) — სამეცნიერო ინსტიტუტი საქართველოში, ქალაქ ოზურგეთში. 1930 წელს დაარსდა ანასეულის ჩაის მეურნეობის ინსტიტუტი, რომელიც მოგვიანებით ჩამოყალიბდა ჩაისა და სუბტროპიკული კულტურათა სრულიად საკავშირო სამეცნიერო-კვლევით ინსტიტუტად. 1938 წლიდან ინსტიტუტს დაეკისრა მუშაობა ციტრუსოვან და სხვა სუბტროპიკულ კულტურებზე. 1948 წლიდან ინსტიტუტმა დაიწყო ციტრუსოვანთა სელექცია. 1953 წელს ინსტიტუტში არსებული ჩაის განყოფილების ბაზაზე ცალკე ჩამოყალიბდა ჩაის მრეწველობის ინსტიტუტი. ინსტიტუტი შევიდა სსრკ კვების მრეწველობის სამინისტროს ჩაის სამმართველოს ჩაის მრეწველობის სამეცნიერო-საწარმოო გაერთიანების შემადგენლობაში. ინსტიტუტში იყო 8 განყოფილება, 7 სექტორი და 3 რეგიონული ლაბორატორია (ზუგდიდში, თბილისსა და მოსკოვში). ინსტიტუტის ძირითად პროფილს წარმოადგენდა ჩაის წარმოების პროგრესული ტექნოლოგიური პროცესების დამუშავება, მაღალი წარმოებლურობის ჩაის გადასამუშავებელი მანქანებისა და ჩაის ახალი სახის პროდუქციის შექმნა, სამუშაო პროცესების მექანიზაცია, ჩაის წარმოების ეფექტურობის ამაღლება მოწინავე შრომის მეთოდებისა და წარმოების მართვის პროგრესული სისტემების დანერგვის შედეგად. შემდგომ პერიოდში, ამ ინსტიტუტების ბაზაზე, შესაბამისად 1975 და 1981 წლებში, დაფუძნდა ორი საკავშირო სამეცნიერო-საწარმოო გაერთიანება. 2006 წლიდან, რეორგანიზაციის შედეგად, ჩამოყალიბდა ჩაის, სუბტროპიკული კულტურების და ჩაის მრეწველობის ინსტიტუტი სოფლის მეურნეობის აკადემიის დაქვემდებარებაში. 2010 წლიდან ანასეულის სუბტროპიკული და ჩაის მრეწველობის ინსტიტუტი არის აგრარული უნივერსიტეტის დაქვემდებარებაში. ქართული საბჭოთა ენციკლოპედია, ტ. 11, თბ., 1987. — გვ. 73.  კულტურული მემკვიდრეობის პორტალი, № 18455 ↑ აგრარული უნივერსიტეტი